**1 - жүргізуші:** Құрметті ұстаздар, оқушылар және ата - аналар! **Сәт сапар жас түлек»** атты салтанатты жиынға қош келдіңіздер!
**2 - жүргізуші:**

2018 - 2019 оқу жылында Жылымды негізгі мектебін 5 оқушы бітіргелі отыр.
Бүгінгі негізгі мектепті бітіргендігі туралы куәлікті тапсыру салтанатты жиынын ашық деп жариялауға рұқсат етіңіздер!!!
**1 - жүргізуші:**

ҚР ӘНҰРАНЫ ОРЫНДАЛСЫН !!!
**2 - жүргізуші:**
2019 жылғы жас түлектерімізді ортаға шақырамыз.

**Жылқыбаев Ислам**

**Сабитова Аяжан**

**Сейілхан Мейіржан**

**Хамит Ерхан**

**Хамит Ильяс**

**1 - жүргізуші:**

Жыл сайын дәстүрге айналып осындай мерзімде мектептен 9 жыл білім алған оқушылар мемлекеттік сыннан өтіп, білімдерін саралап куәлік иесі атанып жүр. 9 жылдық білімді тәмамдап кейбіреуі 11 жылдықты бітірем деген ниетпен оқуды әрі карай жалғастырса, бірі колледж студенті атанып жүр.
Құрметті оқушылар, бүгін де сіздер осындай мақсатпен салтанатты жиынға келіп тұрсыздар.
**2 - жүргізуші:**
Білекті бірді жығады,
Білімді мыңды жығады,- деген нақыл сөз ойға оралып, білімді оқушылардың асар биігі алда екендігі сөзсіз. Ендеше, алғашқы сөз кезегі және негізгі мектепті бітіргендігі туралы куәлікті тапсыру рәсімі мектеп директоры Жылқыбай Нариман Малгаждарұлына беріледі.

**1 - жүргізуші:** Қолдарыңызға алған куәліктеріңіз құтты болсын деген ниетпен 9 сынып оқушыларынын орындауында **«Мектеп»** әнін қабыл алыңыздар.
**2 - жүргізуші:** Жаны асыл ұстаздарды еске алыңдар
Жаңа сыр ашатұғын жас дарындар
Шәкірті жаман екен дегізбеңдер,
Сапасы биік адал дос табыңдар.
**1 - жүргізуші:** Ұстаз – ұлы есім. Оның алдынан өтпеген жер бетінде пенде жоқ. Сіздердің қызықтарыңызды бөліскен, қиындықта бірге жүріп белдескен сынып жетекшілер ортамызда. Олай болса құттықтау сөз сынып жетекшісі Бекишов Бүркітбай Қожабекұлына беріледі.
**2 - жүргізуші:**Өсті деп ой санамыз
Өрлетті мектеп анамыз
Өріне шығып ғылымның
Нәрінен білім аламыз
Балам, бір саты ер жетті деп ата - аналар да қуаныш үстінде. Ата - ананың мақсатын орындау балалардың міндеті.
Келесі сөз кезегі ата - аналарға беріледі.
**1 - жүргізуші:**Бүгінгі таңда мектептің алдына қоятын ең басты мәселесінің бірі – өркениетті, парасатты бағыттағы азаматтың – адамгершілік қасиеті мол, сондай – ақ ұлттық тілін жоғалтпаған, өзге елдегі замандастарымен тең дәрежеде бәсекелесе алатын өресі биік, терең білімді ұрпақ тәрбиелеу.
Бұған жету жолдары еңбек, ізденіс, сапалы білім.
Құрметті оқушылар еңбек етіп білім шыңына жетіңіздер.

Алдарынызда **«Қош бол менің мектебім»** әнін қабыл алыңыздар.
**1 - жүргізуші:** Осымен 2018 - 2019 оқу жылындағы **«Сәт сапар жас түлек»** атты салтанатты жиынды жабық деп жариялаймыз !!!